സൈഡസ് കാഡിലയുടെ സൈകോവ്ഡി കോവിഡ് വാക്സിന്റെ വില പ്രഖ്യാപിച്ചു വിശദ വിവരങ്ങള് അറിയാം ന്യൂഡല്ഹി: സൈഡസ് കാഡിലയുടെ സൈകോവ്ഡി കോവിഡ് വാക്സിന്റെ വില പ്രഖ്യാപിച്ചു. ഗുണനിലവാര പരിശോധനയില് വിജയിച്ച സൈഡസ് കാഡിലയുടെ സൈകോവ്ഡി കോവിഡ് വാക്സിന് ഒരു ഡോസിന്റെ വില 1900 രൂപയാണ്. അതേസമയം നിരക്ക് കുറയ്ക്കണമെന്നാണ് കേന്ദ്ര സര്ക്കാര് സൈഡസ് കാഡിലയോട് ആവശ്യപ്പെട്ടിരിക്കുന്നത്. സൈകോവ്ഡി വാക്സിന് അതിന്റെ നിര്മ്മാണ ചെലവ് കാരണമാണ് വിലകൂട്ടേണ്ടി വരുന്നതെന്നാണ് നിര്മ്മാതാക്കള് പറയുന്നത്. വാക്സിന് ഒരു ഡോസിന് 1800 മുതല് 1,900 വരെയാണ് നിര്മ്മാതാക്കള് വില നിശ്ചയിച്ചിരിക്കുന്നത്. എന്നാല് ഇത്രയും ഉയര്ന്ന വില അംഗീകരിക്കാനാകില്ലെന്നാണ് കേന്ദ്രത്തിന്റെ നിലപാട്. അടുത്ത ആഴ്ച്ചയോടെ വാക്സിന് വിപണയില് എത്തുമെന്നാണ് റിപ്പോര്ട്ട്. ഡിഎന്എ അടിസ്ഥാനമാക്കിയുള്ളതും സിറിഞ്ചും സൂചിയും ഉപയോഗിക്കാത്തതുമായ ആദ്യത്തെ വാക്സിനാണ് സൈകോവ്ഡി. അതിനാല് തന്നെ മറ്റ് വാക്സിനുകളുമായി താരതമ്യപ്പെടുത്തുമ്ബോള് അതിന്റെ വില പരിധി കൂടുതലായിരിക്കും. എന്നാല് സൈഡസ് കാഡില വാക്സിന്റെ വില കുറയുമെന്ന സൂചനയാണ് സര്ക്കാര് വൃത്തങ്ങള് നല്കുന്നത്. അടുത്ത ആഴ്ചയോടെ വിപണിയില് എത്തുന്ന വാക്സിന് വില കുറവായിരിക്കുമെന്ന് സര്ക്കാര് വൃത്തങ്ങള് നല്കുന്ന വിവരം. ഹിമാചല് പ്രദേശിലെ കസൗലിയിലെ സെന്ട്രല് ഡ്രഗ്സ് ലബോറട്ടറിയില് സൈഡസ് കാഡിലയുടെ ഏകദേശം 1.5 ലക്ഷം ഡോസ് ZyCoVD വാക്സിനാണ് ഗുണനിലവാര പരിശോധനയില് വിജയിച്ചത്. സൂചി ഉപയോഗിക്കാതെ ത്വക്കിലെ ശരീര കോശങ്ങളിലേക്ക് കടത്തിവിടുന്ന രീതിയാണ് സൈഡസ് കാഡിലയ്ക്കുള്ളത്. സിറിഞ്ച് രഹിതമായതിനാല് സൈഡസ് കാഡില വാക്സിന് കുത്തിവയ്പ്പിനായി പ്രത്യേക ആപ്ലിക്കേറ്റര് ഉപയോഗിക്കുന്നതിന് ആരോഗ്യ പ്രവര്ത്തകര്ക്ക് നിര്മ്മാതാക്കള് പരിശീലനം നല്കുന്നത് ആരംഭിച്ചിട്ടുണ്ട്. ഈ ആപ്ലിക്കേറ്ററിന് ഏകദേശം 35000 രൂപയാണ് വില. ഇതുകൊണ്ട് കൂടിയാണ് വാക്സിന് വില കൂടുന്നതെന്ന് നിര്മ്മാതാക്കള് പറയുന്നത്. ZyCovD യുടെ ആദ്യ ഒരു കോടി ഡോസുകള് ഒക്ടോബര് ആദ്യം ലഭ്യമാകാന് സാധ്യതയുണ്ടെന്നാണ് റിപ്പോര്ട്ട്. 1218 വയസ്സിനിടയിലുള്ള കുട്ടികള്ക്ക് ഇന്ത്യയില് ആദ്യമായി ഈ വാക്സിന് നല്കും. നാഷണല് ടെക്നിക്കല് അഡൈ്വസറി ഗ്രൂപ്പ് ഓണ് ഇമ്മ്യൂണൈസേഷന് അനുസരിച്ച്, കോവിഡ് വര്ക്കിംഗ് ഗ്രൂപ്പ് കുട്ടികള്ക്കായി കുത്തിവയ്പ്പുകള് ആരംഭിക്കുന്നതിനോട് അനുകൂലമാണെന്നും കൗമാരക്കാരില് കോമോര്ബിഡിറ്റികളുടെയും ഗുണഭോക്താക്കളുടെ മുന്ഗണനയുടെയും വിശദാംശങ്ങള് ഉടന് പുറത്തുവിടുമെന്നും സര്ക്കാര് വൃത്തങ്ങള് വിശദമാക്കുന്നു.